ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС

ШЕШІМ

2016 жылғы «18» қазан		          № 109			   Мәскеу қаласы

Бірыңғай санитариялық-эпидемиологиялық және гигиеналық талаптар мен рәсімдерді әзірлеу, бекіту, өзгерту және қолдану тәртібін бекіту туралы

2014 жылғы 29 мамырдағы Еуразиялық экономикалық одақ туралы шарттың 57-бабының 3-тармағын іске асыру мақсатында және Жоғары Еуразиялық экономикалық кеңестің 2014 жылғы 23 желтоқсандағы №98 шешімімен бекітілген Еуразиялық экономикалық комиссияның Жұмыс регламентіне №1 қосымшаның 53-тармағына сәйкес Еуразиялық экономикалық комиссия Кеңесі шешті:
1.Қоса беріліп отырған Бірыңғай санитариялық-эпидемиологиялық және гигиеналық талаптар мен рәсімдерді әзірлеу, бекіту, өзгерту және қолдану тәртібі бекітілсін.
2.Осы Шешім ресми жарияланған күнінен бастап күнтізбелік 
30 күн өткен соң күшіне енеді.

Еуразиялық экономикалық комиссия Кеңесінің мүшелері:

                                                Еуразиялық экономикалық комиссия Кеңесінің
               2016 жылғы 18 қазандағы № 109 шешімімен
      БЕКІТІЛГЕН

Бірыңғай санитариялық-эпидемиологиялық және гигиеналық талаптар мен рәсімдерді әзірлеу, бекіту, өзгерту және қолдану
ТӘРТІБІ

1. Осы Тәртіп 2014 жылғы 29 мамырдағы Еуразиялық экономикалық одақ туралы шарттың 57-бабының 3-тармағына сәйкес әзірленді және бірыңғай санитариялық-эпидемиологиялық және гигиеналық талаптар мен рәсімдерді әзірлеуге, бекітуге, өзгертуге және қолдануға қойылатын талаптарды (бұдан әрі – бірыңғай санитариялық талаптар) белгілейді.
2. Бірыңғай санитариялық талаптар мен рәсімдер мемлекеттік санитариялық-эпидемиологиялық қадағалауға (бақылауға) жататын өнімдерге (тауарларға) (бұдан әрі – бақыланатын өнім) қатысты әзірленеді, бекітіледі, өзгертіледі және қолданылады әрі адам организміне тіршілік ету ортасы факторларының зиянды әсерлерінің алдын алуға және адамның тыныс-тіршілігінің қолайлы жағдайларын қамтамасыз етуге бағытталған.  
3. Бірыңғай санитариялық талаптар:
а) ғылыми зерттеулер, соның ішінде адам организміне тіршілік ету ортасы факторларының зиянды әсерлерінің қатерін бағалау;
б) халықаралық және өңірлік стандарттар, нұсқаулар және (немесе) ұсынымдар негізінде әзірленеді.
4. Бірыңғай санитариялық талаптар мен рәсімдерді Еуразиялық экономикалық комиссияның (бұдан әрі – Комиссия) Алқасы бекітеді.
Бірыңғай санитариялық талаптар мен рәсімдерді әзірлеуді және өзгертуді Комиссия мүше мемлекеттердің ұсыныстары негізінде жүзеге асырады. 
5. Бірыңғай санитариялық талаптар мен рәсімдер:
а) бақыланатын өнімді өндіру және олармен жұмыс істеу кезінде;
б) бақыланатын өнімге қатысты өндірістік бақылауды ұйымдастыру және жүзеге асыру үшін; 
в) Еуразиялық экономикалық одаққа мүше мемлекеттердің  (бұдан әрі тиісінше – Одақ, мүше мемлекеттер) заңнамасына және Комиссияның актілеріне сәйкес бақыланатын өнімдерге қатысты мемлекеттік санитариялық-эпидемиологиялық қадағалауды (бақылауды) жүзеге асыру кезінде;
г) халықтың санитариялық-эпидемиологиялық саламаттылығын қамтамасыз ету үшін;
д) санитариялық-эпидемияға қарсы (профилактикалық) іс-шаралар өткізу үшін;
е) уақытша санитариялық шараларды әзірлеу мен енгізу үшін;
ж) бақыланатын өнімнің жекелеген түрлерін мемлекеттік тіркеу үшін;
з) әлеуметтік-гигиеналық мониторинг жүргізу үшін;
и) бақыланатын өнімге санитариялық-эпидемиологиялық сараптама (санитариялық-гигиеналық сараптама, зерттеп-қараулар, зерттеулер, сынақтар, токсикологиялық, гигиеналық және өзге де бағалау түрлерін) жүргізу үшін;
к) адам организміне тіршілік ету ортасы факторларының әсер етуі кезінде халық денсаулығына қатерлерді бағалау кезінде қолданылады. 
6. Белгіленген тәртіппен бекітілген бірыңғай санитариялық талаптар және (немесе) рәсімдер Комиссия бекітетін Еуразиялық экономикалық одақтың техникалық регламенттерін әзірлеу, қабылдау, өзгерту және күшін жою тәртібіне сәйкес Одақтың әзірленетін техникалық регламенттерінің жобаларына және Одақтың қабылданған техникалық регламенттеріне енгізіледі. 
7. Бірыңғай санитариялық талаптар мен рәсімдерді әзірлеу және оларға өзгерістер енгізу мақсатында мүше мемлекеттер Комиссияға: 
а) тиісті ұсынысты қамтитын өтініш (хат);
б) әзірлеуге ұсынылатын бірыңғай санитариялық талаптардың (бірыңғай санитариялық талаптар өзгерістерінің) халықаралық стандарттарға, нұсқауларға және (немесе) ұсынымдарға сәйкестігін талдауды қоса алғанда, бірыңғай санитариялық талаптарды әзірлеу (өзгерту) туралы ұсыныстың ғылыми негіздемесін;
в) мүше мемлекеттердің заңнамасына сәйкес бекітілген зерттеулер (сынақтар) және (немесе) өлшемдер әдістемелері туралы мәліметті немесе болмаған немесе қолда бар әдістерді қолдану мүмкін болмаған кезде ұсынылатын зерттеулерді (сынақтарды) және (немесе) өлшемдерді ұсынады.
8. Оларға қатысты Одақтың техникалық регламенті қабылданған өнімдерге қойылатын бірыңғай санитариялық талаптарға және (немесе) рәсімдерге өзгерістер енгізу қажет болған жағдайда мүше мемлекеттер осы Тәртіптің 7-тармағында көзделген материалдарға қосымша Одақтың тиісті техникалық регламентіне өзгерістер енгізу туралы Комиссияға ұсыныс береді.
9. Комиссия өтініш келіп түскен күннен бастап 10 жұмыс күні ішінде осы Тәртіптің 7-тармағында көзделген материалдармен бірге материалдарды қарауға қабылдау туралы және мәселені Техникалық реттеу, санитариялық, карантиндік фитосанитариялық және ветеринариялық-санитариялық шараларды қолдану жөніндегі консультациялық комитеттің жанындағы санитариялық шаралар жөніндегі кіші комитеттің (бұдан әрі – кіші комитет) кезекті отырысының күн тәртібінің жобасына қосу туралы хабарламаны мүше мемлекетке жібереді.
Осы Тәртіптің 7-тармағында көзделген материалдар толық көлемде ұсынылмаған жағдайда Комиссия қабылдаудан бас тартудың негіздемесімен бірге оларды көрсетілген мерзімде мүше мемлекетке қайтарады.
10. Комиссия осы Тәртіптің 9-тармағында көрсетілген хабарлама мүше мемлекетке жіберілген күннен бастап 20 жұмыс күні ішінде мүше мемлекет ұсынған материалдар негізінде бірыңғай санитариялық  талаптарға және (немесе) рәсімдерге өзгерістер енгізу туралы Комиссия шешімінің жобасын (бұдан әрі – Комиссия шешімінің жобасы) дайындайды, ол кіші комитеттің кезекті отырысында қарауға жатады.
11. Кіші комитет Комиссия шешімінің жобасы мен оған қоса берілетін материалдарды қарау нәтижелері бойынша Комиссия шешімінің жобасын пысықтау немесе Комиссия шешімінің жобасын жария талқылауға шығару туралы шешім қабылдайды.  
12. Комиссия шешімінің жобасын пысықтауды Комиссия кіші комитет тиісті шешім қабылдаған күннен бастап 10 жұмыс күні ішінде жүзеге асырады. Комиссия шешімінің пысықталған жобасы кіші комитеттің кезекті отырысында қарауға жатады.
Жария талқылау мақсатында Комиссия шешімінің жобасын (Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентінің (бұдан әрі – Комиссияның жұмыс регламенті) 149 және 154-тармақтарында көзделген ақпараттық-талдамалық анықтамамен бірге) «Интернет» ақпараттық-телекоммуникациялық желісіндегі Одақтың ресми сайтында (бұдан әрі – Одақтың ресми сайты) жариялауды кіші комитет тиісті шешім қабылдаған күннен бастап 5 жұмыс күні ішінде Комиссия қамтамасыз етеді. 
Комиссия шешімінің жобасы бойынша ұсыныстарды (ескертулерді) ұсыну үшін ұзақтығы осы жоба Одақтың ресми сайтында жарияланған күннен бастап күнтізбелік 60 күннен кем емес мерзім белгіленеді. 
13. Комиссияның жұмыс регламентінің 156-тармағына сәйкес Комиссия Одақтың ресми сайтында Комиссия шешімінің жобасы жарияланған күннен бастап күнтізбелік 5 күн ішінде Комиссия шешімінің жобасын жария талқылау жүргізуді бастау туралы ақпарат береді.
14.  Комиссия шешімінің жобасын жария талқылау үшін белгіленген мерзім аяқталған күннен бастап күнтізбелік 30 күн ішінде Комиссия:
а) жария талқылау барысында келіп түскен барлық ұсыныстарды (ескертулерді) қарауды, оларды түсіндірмелер мен ұсыныстар ақпарына енгізуді, сондай-ақ қажетті консультацияларды беруді;
б) қосымшаға сәйкес нысан бойынша түсіндірмелер мен ұсыныстар ақпарын жасауды;
в) қажет болған жағдайда мүше мемлекеттердің уәкілетті органдарын тарта отырып, Комиссия шешімінің жобасын және ақпараттық-талдамалық анықтаманы пысықтауды;
г) Комиссия шешімінің пысықталған жобасын, ақпараттық- талдамалық анықтаманы және түсіндірмелер мен ұсыныстар ақпарларын Одақтың ресми сайтында орналастыруды қамтамасыз етеді.
15. Комиссия шешімінің жобасы Комиссияның жұмыс регламентінің 68 – 70-тармақтарына сәйкес Комиссия Алқасының қарауына ұсынылады.
16. Комиссия Алқасы Бірыңғай санитариялық талаптарға және (немесе) рәсімдерге өзгерістер енгізу туралы шешім қабылдаған жағдайда Комиссия оларды Одақтың техникалық регламентіне енгізу мақсатында Одақтың тиісті техникалық регламентіне өзгерістер енгізу туралы Комиссия Кеңесі шешімінің жобасын дайындайды.
Одақтың тиісті техникалық регламентіне өзгерістер енгізу туралы Комиссия Кеңесі шешімінің жобасын Комиссия Кеңесі Комиссия Алқасының қарауына ұсынады.
17. Комиссия Алқасының шешіміне сәйкес өзгерістер енгізілетін Бірыңғай санитариялық талаптар және (немесе) рәсімдер Одақтың тиісті техникалық регламентіне енгізіледі және Одақтың тиісті техникалық регламентіне өзгерістер енгізу туралы Комиссия Кеңесінің шешімімен айқындалған күннен бастап осы техникалық регламенттің 
техникалық реттеу объектісі болып табылатын өнімдерге қатысты қолданылады.
18. Бірыңғай санитариялық талаптарды бекітетін Комиссия шешімінің халықаралық стандарттарға сәйкес еместігі туралы жазбаша өтініштер келіп түскен жағдайда Еуразиялық экономикалық комиссия Алқасының 2012 жылғы 6 қарашадағы № 212 шешімімен бекітілген санитариялық, ветеринариялық және фитосанитариялық шараларды қолдану саласындағы нормативтік құқықтық актілерге сараптама жүргізудің бірыңғай тәртібі туралы ережеге сәйкес оған сараптама жүргізіледі.  

Еуразиялық экономикалық комиссия шешімінің жобасын жария талқылау барысында келіп түскен түсіндірмелер мен ұсыныстардың
АҚПАРЫ

_______________________________________________________
(Еуразиялық экономикалық комиссия шешімі жобасының атауы)

